Դրանից մեկ ամիս անց՝ օգոստոսի 20-ին, սակայն, քաղաքապետի օգնական Դավիթ Օհանյանը նշում է, որ նախագիծը փոփոխվել է․ «Այգու վերջնամասում, եթե հիշում եք, նախկին ամֆիթատրոն էր։ Նախնական նախագծում նախատեսված էր վերակառուցել այդ ամֆիթատրոնը։ Ներդնող «Տաշիր» ընկերության կողմից եղավ առաջարկ, որ վերջնամասում ամֆիթատրոնի փոխարեն նորից մեծ ջրավազան կառուցվի, որը կունենա նաև նստատեղեր։ Այսինքն՝ փորձում ենք համատեղել ամֆիթատրոնը և ջրավազանը։ Ասեմ, որ դա գումարային առումով ավելի մեծ ծախս էր պահանջում, բայց քանի որ ներդնող ընկերության կողմից եղավ այդ առաջարկը, մենք նախագծի մեջ փոփոխություն կատարեցինք»։